**Broj protokola**: 587/19

**TENDERSKA DOKUMENTACIJA ZA NABAVKU ROBA:**

**KOMPJUTERSKE KONFIGURACIJE**

**KONKURENTSKI ZAHTJEV ZA DOSTAVU PONUDA**

# U ime JP Radio televizija Tuzlanskog kantona doo Tuzla, u daljem tekstu: Ugovorni organ, pozivamo Vas da dostavite ponudu u postupku konkurentskog zahtjeva za dostavu ponuda za nabavku.

# Procedura javne nabavke će se obaviti uskladu sa Zakonom o javnim nabavkama (“Sl. glasnik BiH» br. 39/14), u daljem tekstu: Zakon, podzakonskim aktima koji su na snazi i ovom tenderskom dokumentacijom (u daljem tekstu: TD).

# OPŠTI PODACI

## Podaci **o ugovornom organu**

Ugovorni organ: JP RADIO TELEVIZIJA TUZLANSKOG KANTONA

**Adresa: Mije Keroševića 20, 75 000 Tuzla**

Broj bankovnog računa: 132 100 030 608 00 16

IDB/JIB: 4209427030009

Telefon: 035 320 026

Faks: 035 320 007

Web adresa: www.rtvtk.ba

## Podaci o osobi zaduženoj za kontakt

Kontakt osoba: Butković Emina

Telefon: 035 320 026

e-mail: pravnik@rtvtk.ba

Cjelokupna komunikacija i razmjena informacija (korespodencija) između Ugovornog organa i ponuđača vodit će se u pisanoj formi, na način da se ista dostavlja elektronskom poštom na gore navedenu e-mail adresu.

## Popis privrednih subjekata sa kojima je ugovorni organ u sukobu interesa

Nema privrednih subjekata sa kojima na osnovu člana 52. stav 4) Zakona o javnim nabavkama, ugovorni organ ne može zaključivati ugovore.

## Podaci o postupku javne nabavke

1. Vrsta postupka javne nabavke: konkurentski zahtjev za dostavu ponuda
2. Procijenjena vrijednost javne nabavke: **20.000,00 KM ( bez PDV-a)**
3. Vrsta ugovora o javnoj nabavci: Nabavka roba
4. Period na koji se zaključuje ugovor: do isporuke robe.

e) Rok i način plaćanja: Plaćanje se vrši najkasnije u roku od 30 dana od datuma ispostave fakture za uredno isporučenu robu, na žiro račun Dobavljača.

# PODA**CI O PREDMETU NABAVKE**

## Opis predmeta nabavke

Predmet ovog postupka je nabavka roba - kompjuterske konfiguracije

Oznaka i naziv iz JRJN:

30211400-5 - kompjuterske konfiguracije

## Podjela na lotove: NE

## Količina predmeta nabavke

Količina predmeta nabavke data je u prilogu - Tehnička specifikacija.

## 

## Tehničke specifikacije

Prilog - Tehnička specifikacija (Aneks VII)

## Mjesto isporuke robe

Mjesto isporuke roba je u sjedištu ugovornog organa, na adresi: Mije Keroševića 20, 75000 Tuzla.

## 

## Rok isporuke roba

Isporuka roba se vrši prema potrebama ugovornog organa, u skladu sa zaključenim ugovorom, najkasnije u roku od 15 dana od dana zaprimanja narudžbe ugovornog organa.

# USLOVI ZA KVALIFIKACIJU

## Uslovi za kvalifikaciju

* 1. Ponuđač je dužan u svrhu dokazivanja lične sposobnosti dokazati da:

1. U krivičnom postupku nije osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u Bosni i Hercegovini ili zemlji u kojoj je registrovan;
2. Nije pod stečajem ili nije predmet stečajnog postupka, osim u slučaju postojanja važeće odluke o potvrdi stečajnog plana ili je predmet postupka likvidacije, odnosno u postupku je obustavljanja poslovne djelatnositi, u skladu sa važećim propisima u Bosni i Hercegovini ili zemlji u kojoj je registrovan;
3. Je ispunio obaveze sa plaćanjem penzijskog i invalidskom osiguranja i zdravstvenog osiguranja, u skladu sa važećim propisima u Bosni i Hercegovini ili propisima zemlje u kojoj je registrovan;
4. Je ispunio obaveze u vezi sa plaćanjem direktnih i indirektnih poreza, u skladu sa važećim propisima u Bosni i Hercegovini ili zemlji u kojoj je registrovan.

11.2 U svrhu dokazivanja uslova iz tački a) do d) ponuđač je dužan dostaviti izjavu, popunjenu i ovjerenu kod nadležnog organa (notar ili nadležna općinska služba) koja je sastavni dio tenderske dokumentacije (Aneks IV). Izjava ne smije biti starija od 30 dana od dana dostavljanja ponude.

11.3 Ukoliko ponudu dostavlja grupa ponuđača, svaki član grupe je dužan dostaviti ovjerenu izjavu.

11.4 Ponuđač koji bude odabran kao najbolji u ovom postupku javne nabavke je dužan dostaviti slijedeće dokaze u svrhu dokazivanja činjenica potvrđenih u izjavi i to:

1. izvod iz kaznene evidencije nadležnog suda da u krivičnom postupku nije osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u Bosni i Hercegovini ili zemlji u kojoj je registrovan;
2. izvod ili potvrda iz evidencije u kojim se vode činjenice da nije pod stečajem ili nije predmet stečajnog postupka, osim u slučaju postojanja važeće odluke o potvrdi stečajnog plana ili je predmet postupka likvidacije, odnosno u postupku je obustavljanja poslovne djelatnosti, u skladu sa važećim propisima u Bosni i Hercegovini ili zemlji u kojoj je registrovan;
3. potvrde nadležne poreske uprave ili ukoliko se radi o ponuđaču koji nije registrovan u Bosni i Hercegovini, potvrda ili izvod iz evidencije na osnovu koje se može utvrditi da uredno izmiruje obaveze za penzijsko i invalidsko osiguranje i zdravstveno osiguranje.
4. potvrde nadležne/ih institucija o uredno izmirenim obavezama po osnovu direktnih i indirektnih poreza.

Dokaze je potrebno dostaviti u roku od 3 dana od dana zaprimanja obavještenja o rezultatima ovog postupka javne nabavke.

11.5 U slučaju da ponuđači imaju zaključen sporazum o reprogramu obaveza, odnosno odgođenom plaćanju, po osnovu doprinosa za penzijsko-invalidsko osiguranje, zdravstveno osiguranje, direktne i indirektne poreze, dužni su dostaviti potvrdu nadležne institucije da ponuđač u predviđenoj dinamici izmiruje svoje reprogramiarne obaveze. Ukoliko je ponuđač zaključio sporazum o reprogramu obaveza ili odgođenom plaćanju obaveza i izvršio samo jednu uplatu obaveza, neposredno prije dostave ponude, ne smatra se da u predviđenoj dinamici izvršavaju svoje obaveze i taj ponuđač neće biti kvalifikovan u ovom postupku javne nabavke.

## Ostali uslovi za kvalifikaciju

12.1 a) Ekonomsko-finansijska sposobnost ponuđača:

Ponuđač je kao dokaz ekonomsko-finansijske sposobnosti dužan dostaviti potvrdu od najmanje jedne poslovne banke u kojoj ima otvoren račun da je isti bio solventan u posljednjih 6 (šest) mjeseci od dana izdavanja potvrde. Dokaz ne smije biti stariji od 3 mjeseca od dana dostavljanja ponude.

b) Sposobnost obavljanja profesionalne djelatnosti:

Ponuđač je dužan dostaviti aktuelni izvod iz Sudskog registra kojim se dokazuje da je registrovan za obavljanje predmetne djelatnosti, a koji ne smije biti stariji od 3 mjeseca od dana dostavljanja ponude.

c) Dokazi pod tačkom 12.1. a) i b) dostavljaju se u običnoj kopiji

12.2 Ukoliko ponudu dostavlja grupa ponuđača, svaki član grupe mora biti registrovan za obavljanje djelatnosti koja je predmet nabavke ili za dio predmeta nabavke, odnosno svaki član grupe za sebe dostavlja dokaze u jednoj zajedničkoj ponudi u smislu ispunjavanja uslova iz tačke 11. i 12. tenderske dokumentacije.

12.3 Grupa ponuđača koja želi učestvovati u ovom postupku javne nabavke, dužna je dostaviti original ili ovjerenu kopiju pravnog akta o udrživanju u grupu ponuđača radi učešća u postupku javne nabavke. Navedeni pravni akt mora sadržavati: ko ima pravo predstavljanja i ovlaštenja za potpisivanje ugovora u ime grupe ponuđača, utvrđenu solidarnu odgovornost između članova grupe za obaveze koje preuzima grupa ponuđača kao i odredbe na koji način će se vršiti plaćanje članovima grupe od strane ugovornih organa, korisnika zajedničke nabavke.

12.4 Dokazi koje je dužan dostaviti **izabrani** ponuđač moraju potvrđivati da je u momentu predaje ponude ispunjavao uslove koji se traže tenderskom dokumentacijom. U protivnom će se smatrati da je dao lažnu izjavu.

**Dokaze o ispunjavanju uslova je dužan dostaviti u roku od 3 dana, od dana zaprimanja obavještenja o rezultatima ovog postupka javne nabavke. Dokazi koje dostavlja izabrani ponuđač moraju biti u originalu ili ovjerenoj kopiji i ne mogu biti stariji od tri mjeseca, računajući od dana dostavljanja ponude.**

Ponuđač je dužan dostaviti i dokaze pod tačkom 12.1 a) i b) na gore navedeni način.

12.5 Ugovorni organ može diskvalifikovati ponuđača iz ovog postupka javne nabavke ukoliko može dokazati da je ponuđač bio kriv za ozbiljan profesionalni prekršaj u posljednje tri godine, ali samo ukoliko može dokazati na bilo koji način, da se posebno značajni nedostaci ponavljaju u izvršavanju bitnih zahtjeva ugovora i koji su doveli do njegovog prijevremenog raskida (npr. dokaz o prijevremenom raskidu ranijeg ugovora zbog neispunjavanja obaveze u skladu sa Zakonom o obligacionim odnosima), nastanka štete (pravosnažna presuda nadležnog suda za štetu koju je pretrpio ugovorni organ), ili drugih sličnih posljedica koje su rezultat namjere ili nemara tog privrednog subjekta (dokazi u skladu sa postojećim propisima u Bosni i Hercegovini).

12.6 U slučaju da se u ponudi ne dostave dokumenti koji dokazuju ispunjavanje navedenih uslova za kvalifikaciju ili se ne dostave na način kako je naprijed traženo, ponuđač će biti isključen iz daljeg učešća u postupku javne nabavke.

# PODACI O PONUDI

## Sadržaj ponude i način pripreme ponude

13.1 Ponuda se zajedno sa pripadajućom dokumentacijom priprema na jednom od službenih jezika u Bosni i Hercegovini, na latiničnom ili ćirilićnom pismu. Pri pripremi ponude ponuđač se mora pridržavati zahtjeva i uslova iz tenderske dokumentacije. Ponuđač ne smije mijenjati ili nadopunjavati tekst tenderske dokumentacije.

13.2 Ponuda mora sadržavati:

1. Sadržaj ponude
2. Obrazac za ponudu;
3. Obrazac za cijenu ponude;
4. Izjava o ispunjenosti uslova iz člana 45. stav (1) tačaka od a) do d) Zakona o javnim nabavkama;
5. Izjava o ispunjenosti uslova iz člana 47. stav (1) tačka a) i stav (4) Zakona o javnim nabavkama;
6. Pismena izjava ponuđača iz člana 52. Zakona o javnim nabavkama;
7. Popunjen i potpisan nacrt ugovora;
8. Popunjen sadržaj ponude;
9. Sporazum o grupi ponuđača (ukoliko grupa ponuđača učestvuje u postupku javne nabavke)
10. Aktuelni izvod iz Sudskog registra, orginal ili ovjerena kopija, koji ne smije biti stariji od 3 mjeseca od dana dostavljanja ponude.
11. Potvrdu banke o solventnosti
12. Obrazac za povjerljive informacije.

## Način dostavljanja ponuda

14.1 Ponuda, bez obzira na način dostavljanja, mora biti zaprimljena u ugovornom organu, na adresi navedenoj u tenderskoj dokumentaciji, do datuma i vremena navedenog u obavještenju o nabavci i tenderskoj dokumentaciji. Sve ponude zaprimljene nakon tog vremena su neblagovremene i kao takve, neotvorene će biti vraćene ponuđaču.

14.2 Ponude se predaju na protokol ugovornog organa ili putem pošte, na adresu ugovornog organa, u zatvorenoj koverti na kojoj, na prednjoj strani koverte, mora biti navedeno:

**JP RADIO TELEVIZIJA TUZLANSKOG KANTONA**

**Adresa: Mije Keroševića 20, 75 000 Tuzla**

**PONUDA ZA NABAVKU KOMPJUTERSKIH KONFIGURACIJA**

Broj nabavke: **Nabavka broj 7**

**„NE OTVARAJ“**

Na zadnjoj strani koverte ponuđač je dužan da navede naziv, adresu i mjesto ponuđača.

Isto se odnosi i ako ponudu dostavlja grupa popnuđača.

14.3 Ponuda se čvrsto uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se čvrsto uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuđač obilježava nazivom i navodi u sadržaju ponude kao dio ponude.

14.4 Stranice ponude se označavaju brojem na način da je vidljiv redni broj stranice. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem kojim se nastavlja redni broj stranice kojim završava prethodni dio. Garancija kao dio ponude se ne numeriše. Ako sadrži štampanu literaturu, brošure, kataloge koji imaju originalno numerisane brojeve, onda se ti dijelovi ponude ne numerišu dodatno.

14.5 Ponuda neće biti odbačena ukoliko su listovi ponude numerisani na način da je obezbjeđen kontinuitet numerisanja, te će se smatrati manjim odstupanjem koje ne mijenja, niti se bitno udaljava od karakteristika, uslova i drugih zahtjeva utvrđenih u obavještenju o nabavci i tenderskoj dokumentaciji.

## Način dostavljanja dokumenata

Ponuđač je obavezan dostaviti jedan original i jednu kopiju ponude. Kopija se dostavlja zajedno s originalnom ponudom. Ponude se jasno naznačavaju na sljedeći način: »original« i »kopija« ponude. U slučaju razlika između originala i kopije ponude, vjerodostojan je original ponude.

## Dopuštenost dostave alternativnih ponuda

Nije dopušteno dostavljanje alternativnih ponuda.

## Obrazac za cijenu ponude

17.1 Ponuđači su dužni dostaviti popunjen obrazac za cijenu ponude – Anex 3, u skladu sa svim zahtjevima koji su definisani, za sve stavke koje su sadržane u obrascu. U slučaju da ponuđač propusti popuniti obrazac u skladu sa postavljenim zahtjevima, za sve stavke koje su navedene, njegova ponuda će biti odbačena.

17.2 Ukoliko Obrazac za cijenu ponude sadrži više stavki, ponuđač je dužan dati ponudu za sve stavke, vodeći pri tome računa da ukupan zbir cijena svih stavki u obrascu ne može biti 0.

## Način određivanja cijene ponude

Cijena ponude obuhvata sve stavke iz obrasca za cijenu ponude – Anex 3.

Cijena ponude je nepromjenjiva.

## Valuta ponude

Cijena ponude se izražava u konvertibilnim markama (BAM).

## Kriterij za dodjelu ugovora

Kriterij za dodjelu ugovora je najniža cijena ponude.

Najniža cijena uključuje sve zavisne troškove.

## Jezik i pismo ponude

Ponuda se dostavlja na jednom od službenih jezika u Bosni i Hercegovini, na latiničnom ili ćirilićnom pismu. Sva ostala dokumentacija uz ponudu mora biti na jednom od službenih jezika u Bosni i Hercegovini.

## Rok važenja ponude

22.1 Ponuđač se obavezuje da naznači period važenja ponude računajući od isteka roka za podnošenje ponude. Zahtjevani period važenja ponude je 90 dana.

22.2 U slučaju da je period važenja ponude kraći od roka navedenog u tenderskoj dokumentaciji, ugovorni organ će odbiti takvu ponudu u skladu sa članom 60. stav (1) Zakona.

22.3 Ugovorni organ zadržava pravo da pismenim putem traži saglasnost za produženje roka važenja ponude. Ukoliko ponuđač ne dostavi pismenu saglasnost, smatra se da je odbio zahtjev ugovornog organa, te se njegova ponuda ne razmatra u daljem toku postupka javne nabavke.

# OSTALE INFORMACIJE

## Mjesto, datum i vrijeme za prijem ponuda

Ponude se dostavljaju na adresu:

**JP RADIO TELEVIZIJA TUZLANSKOG KANTONA**

**Mije Keroševića 20, 75 000 Tuzla**

Ponude se primaju do 08.04.2019. godine do 9,00 sati.

Ponude zaprimljene nakon isteka roka za prijem ponuda se vraćaju neotvorene ponuđačima. Ponuđači koji ponude dostavljaju poštom preuzimaju rizik ukoliko ponude ne stignu do krajnjeg roka utvrđenog tenderskom dokumentacijom.

## Mjesto, datum i vrijeme otvaranja ponuda

Otvaranje ponuda će se izvršiti u prostorijama: **JP RADIO TELEVIZIJA TUZLANSKOG KANTONA, Mije Keroševića 20, 75 000 Tuzla**

Datum otvaranja ponuda je **08.04.2019. godine u 11,00 sati.**

Ponuđači ili njihovi ovlašteni predstavnici, kao i sva druga zainteresovana lica mogu prisustvovati otvaranju ponuda. Predstavnik ponuđača koji želi zvanično učestvovati na otvaranju ponuda treba prije otvaranja ponuda Komisiji za nabavku roba dostaviti punomoć za učešće na javnom otvaranju u ime privrednog subjekta-ponuđača. Ukoliko nema zvanične punomoći, ponuđač može kao i ostala zainteresovana lica prisustvovati javnom otvaranju, ali bez prava potpisa zapisnika ili preduzimanja bilo kojih pravnih radnji u ime ponuđača.

## Nacrt ugovora ili osnovni elementi ugovora

Sastavni dio ove tenderske dokumentacije je Nacrt ugovora, u koji su uneseni svi elementi iz tenderske dokumentacije. Ponuđači su dužni uz ponudu dostaviti Nacrt ugovora u koji su unijeli podatke iz svoje ponude, te parafirati sve listove Nacrta ugovora.

# OSTALI PODACI

## Garancija za uredno izvršenje ugovora

Ugovorni organi može zahtijevati garanciju za dobro izvršenje ugovora od ponuđača u skladu sa Zakonom (član 61.) i Pravilnikom o formi garancije za ozbiljnost ponude i izvršenje ugovora. Garancija za uredno izvršenje ugovora ne može isnositi više od 10% vrijednosti ugovora.

## Rok za donošenje odluke o izboru

27.1 Ugovorni organ je dužan donijeti odluku o izboru najpovoljnijeg ponuđača ili poništenju u postupku javne nabavke u roku važenja ponude, a najkasnije u roku od 7 dana od dana isteka važenja ponude.

27.2 Ugovorni organ je dužan da odluku o izboru najpovoljnijeg ponuđača dostavi svim ponuđačima u postupku nabavke u roku od 3 dana, a najkasnije u roku od 7 dana od dana donošenja odluke o izboru ili poništenju postupka nabavke putem fax-a ili e-mailom.

## Rok, način i uslovi plaćanja izabranom ponuđaču

28.1 Plaćanje obaveza izabranom ponuđaču, vršiti će se u roku od 30 dana nakon ispostavljanja fakture/računa za izvršenu isporuku po cijenama koje su date u ponudi.

28.2 Na isti način će se vršiti plaćanje i članovima grupe ponuđača.

# DODATNE INFORMACIJE

## 

## Trošak ponude i preuzimanje tenderske dokumentacije

29.1 Trošak pripreme ponude i podnošenja ponude u cjelini snosi ponuđač.

29.2 Tenderska dokumentacija se može preuzeti i na slijedeći način: zahtjevom putem e-maila: pravnik@rtvtk.ba (**na koji će se slati sve eventualne izmjene ili dodatna razjašnjenja vezana za Tendersku dokumentaciju)**.

## Ispravka i/ili izmjena tenderske dokumentacije, traženje pojašnjenja

30.1 Ugovorni organ može u svako doba, a najkasnije 3 dana prije isteka roka za podnošenje ponuda, iz opravdanih razloga, bilo na vlastitu inicijativu, bilo kao odgovor na zahtjev privrednog subjekta za pojašnjenje, bilo prema nalogu Ureda za razmatranje žalbi, izmijeniti tendersku dokumentaciju. O svim izmjenama tenderske dokumentacije dužan je obavijestiti sve potencijalne ponuđače za koje zna da su preuzeli tendersku dokumentaciju.

30.2 U slučaju da je izmjena tenderske dokumentacije takve prirode da će priprema ponude zahtjevati dodatno vrijeme, produžiće se rok za prijem ponuda, primjeren nastalim izmjenama, ali ne kraći od 7 dana.

30.3 U slučaju davanja pojašnjenja po zahtjevu privrednog subjekta, ugovorni organ će obavijestiti sve potencijalne ponuđače, s tim da u odgovoru o pojašnjenju neće navoditi ime privrednog subjekta koji je tražio pojašnjenje. Zahtjev za pojašnjenje se može tražiti najkasnije 3 dana prije isteka roka za prijem ponuda.

## Povjerljivost dokumentacije privrednih subjekata

31.1 Ponuđači koji dostavljaju ponude koje sadrže određene podatke koji su povjerljivi, dužni su uz navođenje povjerljivih podataka navesti i pravni osnov po kojem se ti podaci smatraju povjerljivim.

* 1. Podaci koji se ni u kojem slučaju ne mogu smatrati povjerljivim su:

1. ukupne i pojedinačne cijene iskazane u ponudi;
2. predmet nabavke, odnosno ponuđena roba, usluga ili rad od koje zavisi poređenje sa tehničkom specifikacijom i ocjena da je ponuda u skladu sa zahtjevima iz tehničke specifikacije;
3. dokazi o ličnoj situaciji ponuđača (u smislu odredbi čl. 45.-51. Zakona).

## Izmjena, dopuna i povlačnje ponuda

32.1 Do isteka roka za prijem ponuda, ponuđač može svoju ponudu izmijeniti ili dopuniti i to da u posebnoj koverti, na isti način navede sve podatke sadržane u tački 13. tenderske dokumentacije, i to:

**JP RADIO TELEVIZIJA TUZLANSKOG KANTONA**

**Mije Keroševića 20, 75 000 Tuzla,**

**PONUDA ZA NABAVKU KOMPJUTERSKIH KONFIGURACIJA**

Broj nabavke: **Nabavka broj 7**

**„NE OTVARAJ“**

Na zadnjoj strani omotnice ponuđač je dužan da navede naziv, adresu i mjesto ponuđača.

Isto se odnosi i ukoliko ponudu dostavlja grupa ponuđača.

32.2 Ponuđač može do isteka roka za prijem ponuda odustati od svoje ponude, na način da dostavi pisanu izjavu da odustaje od ponude, uz obavezno navođenje predmeta nabavke i broja nabavke, i to najkasnije do roka za prijem ponuda.

32.3 Ponuda se ne može mijenjati, dopunjavati, niti povući nakon isteka roka za prijem ponuda.

## Provjera računske ispravnosti ponude i objašnjenje neprirodno niske ponuđene cijene

33.1 Ugovorni organ će izvršiti provjeru računske ispravnosti ponude. Ugovorni organ će ispraviti računske pogreške u obrascu za cijenu ponude i obrascu ponude, te uputiti zahtjev ponuđaču za prihvatanje ispravke računske pogreške i naznačiti koji dio ponude je ispravljen kao i novu cijenu ponude koja je proizašla nakon ispravke. Odgovor ponuđača na zahtjev za prihvatanje ispravke je sastavni dio zapisnika o ocjeni ponude. Ako ponuđač ne odobri predloženu ispravku, ponuda se odbacuje i garancija za ponudu se vraća ponuđaču.

33.2 U slučaju da ugovorni organ ima sumnju da se radi o neprirodno niskoj cijeni ponude, ima mogućnost da provjeri cijene, u skladu sa odredbama Uputstva o načinu pripreme modela tenderske dokumentacije i ponuda („Službeni glasnik BiH“, broj 90/14), te zatraži pismeno pojašnjenje ponuđača u pogledu neprirodno niske cijene ponude.

33.3 Ugovorni organ obavezno od ponuđača traži objašnjenje cijene ponude koju smatra neprirodno niskom ako su ispunjeni slijedeći uslovi:

a) cijena ponude je za više od 50% niža od prosječne cijene preostalih prihvatljivih ponuda, ukoliko su primljene najmanje tri prihvatljive ponude, ili

b) cijena ponude je za više od 20% niža od cijene drugorangirane prihvatljive ponude

pismeno pojašnjenje ponuđača u pogledu neprirodno niske cijene ponude.

33.4 Po prijemu obrazloženja neprirodno niske cijene ponude, odluku će donijeti ugovorni organ i o tome obavijestiti ponuđača u pismenoj formi.

33.5 U slučaju da ponuđač odbije dati pismeno obrazloženje ili dostavi obrazložnje iz kojeg se ne može utvrditi da će ponuđač biti u mogućnosti pružiti uslugu po toj cijeni, takvu ponudu može odbiti.

## Preferencijalni tretman domaćeg

Prilikom obračuna cijena ponuda, u svrhu poređenja ponuda, Ugovorni organ će obavezno primijeniti preferencijalni tretman domaćeg (preferencijalni tretman cijene) iz člana 67. Zakona i podzakonskih akata ukoliko ponuđač dostavi izjavu ovjerenu od strane ovlaštenog lica ponuđača, da se na njegovu ponudu može primjeniti preferencijalni tretman domaćeg. Ukoliko ponuđač ne dostavi takvu izjavu, ugovorni organ na njega nećeprimjeniti preferencijalni tretman domaćeg.

## Pouka o pravnom lijeku

Žalba se izjavljuje Uredu za razmatranje žalbi, putem ugovornog organa, u roku od 10 dana od dana preuzimanja tenderske dokumentacije.

# PRILOZI/ANEKSI:

# Sadržaj ponude - Anex 1

# Obrazac za ponudu sa ovlašćenjem za zastupanje i učešće na javnom otvaranju ponuda - Anex II

# Obrazac za cijenu ponude – Anex III

# Izjava iz člana 45. Zakona o javnim nabavkama - Anex IV

# Izjava iz člana 47. Zakona o javnim nabavkama - Anex V

# Izjava iz člana 52. Zakona - Anex VI

# Tehnička specifikacija robe – Anex VII

# Nacrt ugovora – Anex VIII

**IX. Obrazac za povjerljive informacije - Aneks IX**

# ANEX I: SADRŽAJ PONUDE

Naša ponuda sadrži dokumenta označena od 1 do \_\_\_, i to:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

16.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

17.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P.

OVLAŠTENO LICE PONUĐAČA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum \_\_\_\_\_\_\_\_\_\_\_\_\_\_\_\_\_\_\_\_\_\_

# ANEX II: OBRAZAC ZA PONUDU

Broj nabavke: Nabavka broj 27A

Broj obavještenja sa Portala JN: \_\_\_\_\_\_\_\_\_\_\_\_\_\_\_\_\_

UGOVORNI ORGAN:

JP RTV TK DOO TUZLA

Mije Keroševića 20

75000 Tuzla

**PONUĐAČ:**

Naziv ponuđača:\_\_\_\_\_\_\_\_\_\_\_\_\_\_\_\_\_\_\_\_\_\_

ID ponuđača:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuđača:\_\_\_\_\_\_\_\_\_\_\_\_\_\_\_\_\_\_\_\_\_\_

Ukoliko ponudu dostavlja grupa ponuđača, upisuju se isti podaci za sve članove grupe ponuđača, kao i kada ponudu dostavlja samo jedan ponuđač, a pored naziva ponuđača koji je predstavnik grupe ponuđača upisuje se i podatak da je to predstavnik grupe ponuđača. **KONTAKT OSOBA**

|  |  |
| --- | --- |
| Ime i prezime |  |
| Adresa |  |
| Telefon |  |
| Faks |  |
| E-mail |  |

**IZJAVA PONUĐAČA**

Ukoliko ponudu dostavlja grupa ponuđača, onda Izjavu ponuđača popunjava predstavnik grupe ponuđača.

U postupku javne nabavke, koju ste pokrenuli i koja je objavljena na Portalu javnih nabavki, broj obavještenja o nabavci \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_, dostavljamo ponudu i izjavljujemo sljedeće:

1. U skladu sa sadržajem i zahtjevima tenderske dokumentacije broj:\_\_\_\_\_\_\_\_\_\_\_\_\_\_\_\_\_\_\_\_\_ (broj nabavke), ovom izjavom prihvatamo njene odredbe u cjelosti, bez ikakvih rezervi ili ograničenja.

2. Ovom ponudom odgovaramo zahtjevima iz tenderske dokumentacije za isporuku roba, u skladu sa uslovima utvrđenim u tenderskoj dokumentaciji, kriterijima i utvrđenim rokovima, bez ikakvih rezervi ili ograničenja.

3. Cijena naše ponude (bez PDV-a) je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ KM.

Popust koji dajemo na cijenu ponude je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_KM.

Cijena naše ponude, sa uključenim popustom je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_KM.

PDV na cijenu ponude (sa uračunatim popustom) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_KM.

Ukupna cijena za ugovor je \_\_\_\_\_\_\_\_\_\_\_\_\_\_\_\_\_ KM.

U prilogu se nalazi i obrazac za cijenu naše ponude, koji je popunjen u skladu sa zahtjevima iz tenderske dokumentacije. U slučaju razlika u cijenama iz ove Izjave i Obrasca za cijenu ponude, relevantna je cijena iz Obrasca za cijenu ponude.

4. Prefercijalni tretman domaćeg:

Naše preduzeće je:

a) domaće sa sjedištem u BiH i najmanje 50% ponuđenih roba za izvršenje ugovora je iz BiH, te stoga naša ponuda potpada pod odredbe o preferencijalnom tretmanu domaćeg

b) Naša ponuda ne uživa preferencijalni tretman domaćeg.

ZAOKRUŽITI ŠTA PONUĐAČ ISPUNJAVA

**NAPOMENA**:Ponuda ponuđača koji ne uživa preferencijalni tretman domaćeg bit će tretirana bez primjene preferencijalnog tretmana ako ispunjave sve druge uslove ugovornog organa navedene u tenderskoj dokumentaciji.

\*Ukoliko ponuđač ne zaokruži ni jednu od ponuđenih opcija ponuda će mu biti tretirana bez primjene preferencijalnog tretmana.

\* U slučaju da ponuđač uživa preferencijalni tretman domaćeg, obavezan je uz Izjavu dostaviti dokument odnosno uvjerenje od strane Vanjskotrgovinske komore BiH ili druge nadležne privredne komore kojom potvrđuje preferencijalni tretman domaćeg u formi originala ili ovjerene kopije od strane nadležne institucije, ne starije od 3 (tri) mjeseca od dana dostavljanja ponude.

5. Ova ponuda važi \_\_\_\_\_\_\_\_ dana (upisati broj dana) računajući od isteka roka za prijem ponuda.

6. Ako naša ponuda bude najuspješnija u ovom postupku javne nabavke, obavezujemo se dostaviti dokaze o ispunjavanju kvalifikacionih uslova za koje smo priložili izjave, u skladu sa zahtjevima iz tenderske dokumentacije.

Ime i prezime osobe koja je ovlašćena da predstavlja ponuđača (.............................................)

M.P.

OVLAŠTENO LICE PONUĐAČA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum \_\_\_\_\_\_\_\_\_\_\_\_\_\_\_\_\_\_\_\_\_\_

# ANEX III: OBRAZAC ZA CIJENU PONUDE

# Naziv dobavljača \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Prema tehničkoj specifikaciji** | | | | | |
|  | | | | |  |
| **R/B** | **Naziv artikla** | **JM** | **Količina** | **Cijena bez PDV-a po JM** | **Ukupna**  **vrijednost** |
| 1 | Kompjuterske konfiguracije  **\*Četiri (4) kompjuterske konfiguracije sa WIN 10pro x64 OEM ( Razlog pozivanja na brend je zbog kompatibilnosti sa postojećim softverom i hardverom).** | kom | 4 |  |  |
| Ukupna cijena bez PDV-a | | | | |  |
| Popust | | | | |  |
| Ukupna cijena sa popustom bez PDV-a | | | | |  |

Potpis dobavljača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Cijene moraju biti izražene u KM. Za svaku stavku u ponudi mora se navesti cijena.
  2. Cijena ponude se iskazuje bez PDV- i sadrži sve naknade koje ugovorni organ treba platiti dobavljaču. Ugovorni organ ne smije imati nikakve dodatne troškove osim onih koji su navedeni u ovom obrascu.
  3. U slučaju razlike između jediničnih cijena i ukupnog iznosa, ispravka će se izvršiti u skladu sa jediničnim cijenama.
  4. Jedinična cijena stavke se ne smatra računskom greškom, odnosno ne može se ispravljati.
  5. Cijene za vrijeme trajanja ugovora ostaju nepromjenjene.
  6. Ukupna vrijednost ponude iz ovog obrasca dobavljača upisuje se u obrazac za dostavljanje ponude- izjava dobavljača i ista će biti pročitana na otvaranju ponude i unesena u zapisnik sa otvaranja ponude koji će biti dostavljen svim dobavljačima koji dostave ponudu.
  7. Rok isporuke: 20 dana od dana zaprimanja narudžbenice ugovornog organa.
  8. Način i uslovi plaćanja: 30 dana od ispostavljanja fakture/računa za izvršenu isporuku.

\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ponuđača

# ANEX IV: IZJAVA O ISPUNJENOSTI USLOVA IZ ČLANA 45.

**STAV (1) TAČAKA OD A) DO D) ZAKONA O JAVNIM NABAVKAMA BIH („SLUŽBENI GLASNIK BIH“ BROJ: 39/14)**

Ja, niže potpisani\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ime i prezime), sa ličnom kartom broj: \_\_\_\_\_\_\_\_\_\_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_\_\_\_, u svojstvu predstavnika privrednog društva ili obrta ili srodne djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_\_\_ čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( Grad/općina), na adresi \_\_\_\_\_\_\_\_\_\_\_\_\_\_\_\_\_ (ulica i broj), kao ponuđač u postupku javne nabavke, konkurentski zahtjev za nabavku mikrofona, koji provodi JP RTV TK za koje je objavljeno obavještenje o javnoj nabavci broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , a u skladu sa članom 45. stavovima (1) i (4) **pod punom materijalnom i kaznenom odgovornošću**

**I Z J A V LJ U J E M**

Kandidat/ponuđač \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u navedenom postupku javne nabavke, kojeg predstavljam, nije:

a) Pravosnažnom sudskom presudom u kaznenom postupku osuđen za kaznena djela organiziranog kriminala, korupcije, prevare ili pranja novca u skladu sa važećim propisima u BiH ili zemlji u kojoj je registriran;

b) Pod stečajem ili je predmetom stečajnog postupka ili je pak predmetom postupka likvidacije;

c) Propustio ispuniti obavezu s plaćanjem penzionog i invalidskog osiguranja i zdravstvenog osiguranja u skladu sa važećim propisima u BiH ili zemlji u kojoj je registriran.

d) Propustio ispuniti obaveze u vezi plaćanja direktnih i indirektnih poreza u skladu sa propisima u BiH ili zemlji registracije.

U navedenom smislu sam upoznat sa obavezom kandidata/ponuđača da u slučaju dodjele ugovora dostavi dokumente iz člana 45. Stav (2) tačke od a) do d) na zahtjev ugovornog organa i u roku kojeg odredi ugovorni organ shodno članu 72. Stav (3) tačka a).

Nadalje izjavljujem da sam svjestan da krivotvorenje službene isprave, odnosno upotreba neistinite službene ili poslovne ispravke, knjige ili spisa u službi ili poslovanju kao da su istiniti predstavlja kazneno djelo predviđeno Kaznenim zakonima u BiH, te da davanje netačnih podataka u dokumentima kojima se dokazuje lična sposobnost iz člana 45. Zakona o javnim nabavkama predstavlja prekršaj za koji su predviđene novčane kazne od 1.000,00 KM do 10.000.00 KM za ponuđača (pravno lice) i od 200,00 KM do 2.000,00 KM za odgovorno lice ponuđača.

Također izjavljujem da sam svjestan da ugovorni organ koji provodi navedeni postupak javne nabavke shodno članu 45. Stav (6) Zakona o javnim nabavkama BiH u slučaju sumnje u tačnosti podataka datih putem ove izjave zadržava pravo provjere tačnosti iznesenih informacija kod nadležnih organa.

Izjavu dao: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis i pečat nadležnog organa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Mjesto i datum davanja izjave)

# 

# ANEX V: IZJAVA O ISPUNJENOSTI USLOVA IZ ČLANA 47.

**STAV (1) TAČKA A) I (4) ZAKONA O JAVNIM NABAVKAMA BIH ( „SLUŽBENI GLASNIK BIH“ BROJ:39/14)**

Ja, nižepotpisani\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ime i prezime), sa ličnom kartom broj: \_\_\_\_\_\_\_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_, u svojstvu predstavnika privrednog društva ili obrta ili srodne djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( Grad/općina), na adresi \_\_\_\_\_\_\_\_\_\_\_\_\_\_\_\_\_ (ulica i broj), kao ponuđač u postupku javne nabavke, konkurentski zahtjev za nabavku mikrofona, koji provodi JP RTV TK za koje je objavljeno obavještenje o javnoj nabavci broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , a u skladu sa članom 47. statovima (1) i (4) pod punom materijalnom i kaznenom odgovornošću

**IZJAVLJUJEM**

Dokumenti čije obične kopije dostavlja ponuđač\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u navedenom postupku javne nabavke, a kojima se dokazuje ekonomska i finansijska sposobnost iz člana 47. Stav (1) tačka a) su identični sa orginalima.

U navedenom smislu sam upoznat sa obavezom ponuđača da u slučaju dodjele ugovora dostavi dokumente iz člana 47. stav (1) tačke a) na zahtjev ugovornog organa i u roku kojeg odredi ugovorni organ shodno članu 72. stav (3) tačka a).

Nadalje izjavljujem da sam svjestan da krivotvorenje službene isprave, odnosno upotreba neistinite službene ili poslovne isprave, knjiga ili spisa u službi ili poslovanju kao da su istiniti predstavlja kazneno djelo predviđeno Kaznenim zakonima u BiH , te da davanje netačnih podataka u dokumentima kojima se dokazuje ekonomska ili finansijska sposobnos iz člana 47. Zakona o javnim nabavkama predstavlja prekršaj za koje su predviđene novčane kazne od 1.000 do 10.000 KM za ponuđača (pravno lice) i od 200 KM do 2.000 KM za odgovorno lice ponuđača.

Izjavu dao: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat ponuđača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum davanja izjave)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# ANEX VI: PISMENA IZJAVA IZ ČLANA 52. ZAKONA O JAVNIM NABAVKAMA

Ja, niže potpisani\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Ime i prezime), sa ličnom kartom broj: \_\_\_\_\_\_\_\_\_\_\_\_\_\_\_\_\_\_\_ izdatom od \_\_\_\_\_\_\_\_\_\_\_\_\_\_\_\_\_\_, u svojstvu predstavnika privrednog društva ili obrta ili srodne djelatnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Naziv privrednog društva ili obrta ili srodne djelatnosti), ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ čije sjedište se nalazi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( Grad/općina), na adresi \_\_\_\_\_\_\_\_\_\_\_\_\_\_\_\_\_ (ulica i broj), kao ponuđač u postupku javne nabavke konkurentski zahtjev za nabavku mikrofona, koji provodi JP RTV TK za koje je objavljeno obavještenje o javnoj nabavci broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ , a u skladu sa članom 52. Stav (2) Zakona o javnim nabavkama pod punom materijalnom i kaznenom odgovornošću

**IZJAVLJUJEM**

1.Nisam ponudio mito ni jednom licu uključenom u proces javne nabavke, u bilo kojoj fazi procesa javne nabavke.

2.Nisam dao, niti obećao dar, ili neku drugu povlasticu službenom ili odgovornom licu u ugovornom organu, uključujući i strano službeno lice ili međunarodnog službenika, u cilju obavljanja u okviru službene ovlasti, radnje koje ne bi trebalo da izvrši ili se suzdržava od vršenja djela koje treba izvršiti on, ili neko ko posreduje pri takvom podmićivanju službenog ili odgovorna lica.

3.Nisam dao ili obećao dar ili neku drugu povlasticu službenom ili odgovornom licu u ugovornom organu, uključujući i strano službeno lice ili međunarodnog službenika, u cilju obavljanja u okviru službene ovlasti, radnje koje bi trebalo da obavlja ili se suzdržava od obavljanja radnji koje ne treba izvršiti.

4.Nisam bio uključen u bilo kakve aktivnosti koje za cilj imaju korupciju u javnim nabavkama.

5.Nisam sudjelovao u bilo kakvoj radnji koja je za cilj imala korupciju u toku predmeta postupka javne nabavke.

Davanjem ove izjave, svjestan sam kaznene odgovoronosti predviđene za kaznena djela primanja i davanja mita i kaznena djela protiv službene i drugih odgovornosti i dužnosti utvrđene u Kaznenim zakonima Bosne i Hercegovine.

Izjavu dao :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat nadležnog organa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum davanja izjave)

\_\_\_\_\_\_\_\_\_\_\_\_\_\_\_\_\_\_\_\_\_

**ANEX VII**

**Tehnička specifikacija za nabavku kompjuterskih konfiguracija**

**Ukupno 4 (četiri) kompjuterske konfiguracije**

**Kučište, napojna jedinica, sistem hlađenja i matična ploča**

Kučište mora biti SFF, s podrškom za Micro/mini ATX matične ploče, metalno ( dimenzija ne večih od 35\*25\*20 cm ), sa heat pipe tehnologijom hlađenja, ventilator silent 9 cm ili veči, sa mjestom za minimalno 4 HDD, i mjestom za “dual slot/double width” GPU. Da podržava hlađenje CPU minimum 95W TDP. Napajanje najmanje 500W sa 80 plus silver certifikatom.

**Matična ploča mora podržavati:**

64-bitni OS, Minimalno win10 x64 , Linux x64

4 memorijska slota DDR4 ukupno 64 GB RAM-a

4 SATA v3.0 6Gbit/s port-a sa podrškom za RAID0, 1, 5, 10

podrska za višekanalni HD 5.1 audio

Dva mrežna konektora 1000 Mbit LAN na ploči sa WOL i TEAMING podrškom

Ukupno 10 USB konektora od toga : 2 USB 2.0 + 4 USB 3.1 gen 1 i 4 USB 3.1 gen 2 konektora

1x HDMI v2.0a , 2x Display port v1.2

1 PCI-E X16 slot v3.0  
1 PCI-E X4 slot v3.0  
1 M.2 2280 tip M interfejsa  
1 M.2 2230 tip E

**Procesor:**

14nm tehnologija ili novija

minimum 4 jezgre 8 threads, poželjno 8 jezgri 16 threads

TDP 95 W max.

Radni takt 3.6-5.0 Ghz

Integrisana grafika sa podrškom za 3 UHD monitora 4K rezolucije, DirectX 12 i OpenGL 4.5

i podrškom za dekodiranje HEVC ( h264, h265, 8 i 10 bit-a , VP9 )

**Memorija:**

32 GB DDR4 2400 MHz u konfiguraciji 2\*16 GB

**Grafička kartica:**

8 GB GDDR5 memorije

256-bitna memorijska sabirnica

DVI + HDMI + Displayport izlazi

PCIe v3.0

Podrška za DirectX 12 i OpenGL 4.5

Dual slot FAN hlađenje

TDP max. 150 W

**Hard diskovi m.2 SSD:**

SSD tip M.2 2280 višeslojna V-NAND arhitektura

Kapacitet 1 TB

Brzina seq. Čitanje 3.500 MB/sec Upis 2.700 MB/sec,

Čitanje 370.000 IOPS Upisivanje 360.000 IOPS

5 godina garancije

DTG (Dynamic Thermal Guard) zaštita

**Tastatura + Miš**

Tastatura sa USB konektorom ( ČĆŽĐŠ znakovi ), Miš USB, laserski, minimalno 5000 dpi

**Napomena:**

**Četiri (4) kompjuterske konfiguracije sa WIN 10pro x64 OEM ( Razlog pozivanja na brend je zbog kompatibilnosti sa postojećim softverom i hardverom).**

ANEX VIII NACRT UGOVORA

**UGOVOR**

o nabavci kompjuterskih konfiguracija

Zaključen dana \_\_\_\_\_\_\_\_\_\_\_\_\_\_\_ između ugovornih strana i to:

1. JP Radio Televizija Tuzlanskog kantona ulica Mije Keroševića 20., Tuzla

IDB/JIB: 4209427030009

Telefon/fax: 035/320-026; 035/320-007, e-mail: pravnik@rtvtk.ba

koje zastupa direktor Almir Mulabećirović (u daljem tekstu: kupac)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv prodavca)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sjedište prodavca)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ID broj)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (transakcijski račun, naziv banke)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kontakt telefon)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (osoba ovlaštena za zastupanje/potpisivanje ugovora)

(u daljem tekstu: prodavac)

Na osnovu člana 72. Zakona o javnim nabavkama („Službeni glasnik Bosne i Hercegovine“, broj 39/14), nakon provedenog postupka javne nabavke mikrofona putem konkurentskog zahtjeva za nabavku kompjuterskih konfiguacija, ugovorne strane ovim ugovorom regulišu međusobna prava i obaveze, kako slijedi:

**Član 1.**

Ugovorne strane su saglasne da će prodavac kupcu predati kompjuterske konfiguracije prema specifikacijama navedenim u ponudi broj:\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_ dostavljenoj na Obrascu za cijenu ponude, koja je sastavni dio Tenderske dokumentacije za nabavku kompjuterskih konfiguracija.

**Član 2.**

Ukupna vrijednost nabavke iz člana 1. iznosi \_\_\_\_\_\_\_\_\_\_\_ KM (bez PDV-a).

**Član 3.**

Prodavac je dužan isporučiti predmet nabavke u roku od 15 dana od dana zaprimanja narudžbe ugovornog organa.

Pod isporukom se podrazumijeva prijenos vlasništva i sve potrebne radnje koje je Prodavac dužan obaviti kako bi Kupac mogao nesmetano koristiti predmet nabavke.

Mjesto isporuke je sjedište Kupca, na adresi koja će biti priopćena prodavcu.

**Član 4.**

Kupac će ugovorenu cijenu za isporučenu robu, platiti u roku od **30** dana od dana prijema fakture, na račun prodavca.

**Član 5.**

U slučaju neplaćanja ispostavljene fakture prodavca, prodavac se obavezuje da neće obustaviti izvršenje ugovorne obaveze do pokretanja postupka raskida pojedinačnog ugovora.

Prodavac svoja prava može ostvariti podnošenjem tužbe nadležnom sudu radi namirenja potraživanja, odnosno pretrpljene štete.

**Član 6.**

Ukoliko prodavac ne isporuči robu u ugovorenom roku, obavezan je za svaki dan kašnjenja platiti kupcu iznos od 0,1 % od ukupne cijene, s time da ukupan iznos ugovorne kazne ne može preći 10% ukupne ugovorene cijene.

Pravo kupca na naplatu ugovorne kazne ne utiče na pravo kupca da zahtijeva naknadu štete.

**Član 7.**

Ukoliko nakon zaključenja ugovora nastupe okolnosti više sile koje dovedu do ometanja ili onemogućavanja izvršenja obaveza definisanih ugovorom, rokovi izvršenja obaveza će se produžiti za vrijeme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nisu mogli biti spriječeni od strane pogođene višom silom. Višom silom se mogu smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza) i sl. Ugovorna strana pogođena višom silom odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

**Član 8.**

Prodavac odgovara za materijalne i pravne nedostatke predmeta nabavke koji postoje u trenutku prelaza rizika na Kupca, bez obzira da li mu je bilo poznato postojanje nedostataka.

Prodavac odgovara i za materijalne nedostatke koji se pojave nakon prelaska rizika na Kupca, ukoliko su ti nedostaci posljedica uzroka koji je postojao prije prelaska rizika.

**Član 9.**

Ugovor stupa na snagu danom obostranog potpisivanja.

**Član 10.**

Za sve što nije regulisano ovim ugovorom, primjenjivat će se odredbe zakona koji regulišu obligacione odnose, kao i drugi propisi koji regulišu ovu materiju.

**Član 11.**

Ugovorne strane su saglasne da će sve eventualne sporove rješavati dogovorom, a u suprotnom, nadležan je sud u Tuzli.

**Član 12.**

Ovaj ugovor je sačinjen u 4 (četiri) istovijetna primjerka, od kojih svaka strana zadržava po 2 (dva) primjerka.

Broj: \_\_\_\_\_\_\_\_\_\_\_\_\_\_\_\_\_

Tuzla, \_\_\_\_\_\_\_\_\_\_\_\_\_\_\_\_

Kupac: Prodavac:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**ANEKS IX**

**OBRAZAC ZA POVJERLJIVE INFORMACIJE**

|  |  |  |  |
| --- | --- | --- | --- |
| Povjerljiva informacija | Brojevi stranica sa tim informacijama u  ponudi | Pravni osnov i razlozi za povjerljivosti tih informacija | Vremenski period u kojemće te informacije biti povjerljive |
|  |  |  |  |
|  |  |  |  |
|  |  |  |  |

Potpis i pečat ponuđača

\_\_\_\_\_\_\_\_\_\_\_\_\_\_\_\_\_

Napomena:

Povjerljivim informacijama se ne mogu smatrati informacije propisane članom 11. Zakona o javnim nabavakama